ဆူ\_\_\_\_\_\_\_\_\_\_\_\_\_\_\_\_\_\_\_\_\_\_

ကၠိတဖၣ် မ့ၢ်တၢ်မၤလိမၤဒိးတၢ်အတၢ်လီၢ်တၢ်ကျဲတဖၣ်လၢအဂ့ၤ၀ဲ ဖဲပှၤကိးဂၤဒဲး အိၣ်ဒီးတၢ်ခွဲးတၢ်ယာ် လၢကပူၤဖျဲးဒီးတၢ်လီၤဘၣ်ယိၣ် ဒီးတၢ်မၤလိမၤဒိးအလီၢ်ခိၣ်ဃၢၤ ဂ့ၤလၢတၢ်အိၣ်ဆူၣ်အိၣ်ချ့အဂီၢ်န့ၣ်လီၤႋ ကၠိတဖၣ်မ့ၢ်စ့ၢ်ကီး တၢ်ဖံးတၢ်မၤလီၢ်တဖၣ် ဒီးကၠိအပှၤမၤတၢ်ဖိ ကြၢးဖံးမၤဘၣ်တၢ်မၤလၢ တၢ်လီၢ်တၢ်ကျဲလၢ အ၀ဲသ့ၣ်တဘၣ်တူၢ်ဘၣ်၀ဲဒၣ်တၢ်မၤပျံၤမၤဖုး မ့တမ့ၢ် တၢ်တလီၤပူၤဖျဲးဘၣ်န့ၣ်လီၤႋ

စးထီၣ်လၢတၢ်မၤလိကတီၢ် 3, 2022 န့ၣ်, ကၠိအတဝၢအတၢ်ပူၤဖျဲး ဂ့ၢ်ဂီၢ်အူ တၢ်နဲၣ်လီၤတၢ်ကူၣ် (တၢ်ကူၣ်ထီၣ်ဖးလီၤ)ဟဲနုာ်ကလီၤဘၣ်ဒိလၢ Victorian ကၠိတဖၣ်အပူၤ ခဲလၢာ်န့ၣ်လီၤႋ တၢ်ကူၣ်ထီၣ်ဖးလီၤအံၤ ပျဲ၀ဲဒၣ် ကၠိခိၣ်တဖၣ်ဒီးပှၤလၢအိၣ်ဒီး တၢ်စိကမီၤတဖၣ် လၢကတီၣ်ထီၣ် ကၠိအတဝၢ အတၢ်ပူၤဖျဲးဂ့ၢ်ဂီၢ်အူ တၢ်နဲၣ်လီၤ လၢကဲထီၣ်အသးထီရီၤမ့တမ့ၢ် တကီၢ်ခါ လၢအပာ်လီၤ၀ဲတၢ်ပာ်ပနီၣ် ဘၣ်ဃးလၢ မိၢ်ပၢ်တနီၤ, ပှၤကွၢ်ထွဲတၢ်တနီၤ မ့တမ့ၢ် ပှၤဒိၣ်တုာ်ခိၣ်ပှဲၤတနီၤ လၢအမၤသးဖျါလၢကမၤဘၣ်ဒိတၢ်, မၤအၢမၤသီတၢ် မ့တမ့ၢ် မၤပျံၤမၤဖုးတၢ်လၢကျဲအဂၤ ဆူ ပှၤမၤတၢ်ဖိ, ကၠိဖိ မ့တမ့ၢ် ပှၤဂုၤဂၤတဖၣ် လၢကၠိအတဝၢ ပူၤ အအိၣ်န့ၣ်လီၤႋ [ဖဲအံၤ](https://www.vic.gov.au/school-community-safety-orders) လၢကကွၢ်အါထီၣ်တၢ်ဂ့ၢ်တၢ်ကျိၤ ဘၣ်ဃးဒီးတၢ်ကူၣ်ထီၣ်ဖးလီၤအဂ့ၢ် ပၣ်ဃုာ်ဒီး [ဘံၢ်ဒံၢ်အိၣ်](https://vimeo.com/723185699/0195aac2e2) အဖုၣ်တခါလၢ ပာ်ဖျါ၀ဲဒၣ် တၢ်ကွၢ်ကဒါက့ၤတၢ်ကူၣ်ထီၣ်ဖးလီၤ အဂ့ၢ်န့ၣ် တက့ၢ်ႋ

တၢ်ကူၣ်ထီၣ်ဖးလီၤအံၤ ဟ့ၣ်၀ဲဒၣ် တၢ်ဒီသဒၢမၤပူၤဖျဲးတၢ်အပတီၢ်တခါ လၢပှၤတဖၣ်လၢ အဘၣ်ထွဲလၢတၢ်နဲၣ်လီၤဒီးအဖိ အဂီၢ်န့ၣ်လီၤႋ အဒိ, တချုးလၢတၢ်တီၣ်ထီၣ် ကၠိအတဝၢ အတၢ်ပူၤဖျဲး ဂ့ၢ်ဂီၢ်အူ တၢ်နဲၣ်လီၤလၢကဲထီၣ်အသးထီရီၤဘၣ်န့ၣ်, ပှၤလၢအိၣ်ဒီး တၢ်စိကမီၤတဂၤ ကဘၣ်ကွၢ်ထံဆိကမိၣ်၀ဲဒၣ် ပှၤတဂၤ အတၢ်ခီၣ်ဆၢဘၣ် လၢ တၢ်ဘိးဘၣ်သ့ၣ်ညါတၢ်ဂ့ၢ်အံၤအဖီခိၣ် လၢတၢ်နဲၣ်လီၤအဂီၢ် ဒီးတၢ်နဲၣ်လီၤန့ၣ် ကဘၣ်ဒိ အဖိဒ်လဲၣ် န့ၣ်လီၤႋ တၢ်နဲၣ်လီၤတဖၣ် တၢ်တီၣ်ထီၣ်အီၤသ့ထဲဒၣ်လၢ အမ့ၢ်တၢ်ဃုထၢကျဲအကတၢၢ်တမံၤ ဖဲလၢအ မ့ မ့ၢ်၀ဲဒၣ် တၢ်တြီဖီၣ်ဃံးတၢ်သိၣ်တၢ်သီအကတၢၢ်လၢ ကဘိးဘၣ်ရၤလီၤ သကဲးပဝာ် အဂ့ၢ် အဂီၢ်န့ၣ်လီၤႋ လၢကကွၢ်ဖးအါထီၣ် တၢ်ဒီသဒၢကဟုကယာ် သူၣ်ထီၣ်သးလၢ တၢ်ကူၣ်ထီၣ်ဖးလီၤအပူၤ လၢမိၢ်ပၢ်တဖၣ်, ပှၤကွၢ်ထွဲတၢ်တဖၣ် ဒီးပှၤဒိၣ်တုာ်ခိၣ်ပှဲၤအဂုၤဂၤတဖၣ် လၢမ့ၢ်ပှၤဘၣ်ထွဲလၢတၢ်နဲၣ်လီၤ (ဃုာ်ဒီးတၢ်ဂ့ၢ်တၢ်ကျိၤဘၣ်ထွဲတၢ်ပတံသကွံာ်ကညးထီၣ်တၢ်အခွဲးယာ်) အဂီၢ်,လဲၤနုာ်လီၤဖဲ [၀ဲၤကျိၤအပှာ်ယဲၤသန့](https://www.vic.gov.au/school-community-safety-orders) န့ၣ် တက့ၢ်ႋ

ပှၤကိးဂၤဒဲးလၢကၠိ, လီၤဆီဒၣ်တၢ် ပှၤမၤတၢ်ဖိ ဒီးမိၢ်ပၢ်/ပှၤကွၢ်ထွဲတၢ်တဖၣ်, မၤအမူဒါလၢ တၢ်မၤဂ့ၤထီၣ် ကၠိဧိၤကီၢ်ဧိၤ ဒ်ကမ့ၢ် တၢ်မၤလိမၤဒိး ဒီးတၢ်ဖံးတၢ်မၤလီၢ်လၢအဂ့ၤကတၢၢ်အဂီၢ်န့ၣ်လီၤႋ တၢ် [သ့ယူးယီၣ်ပာ်ကဲတၢ်အသကဲးပဝာ် လၢကၠိတၢ်လီၢ်တၢ်ကျဲပူၤအကျဲသနူ](https://www.education.vic.gov.au/Pages/Respectful-Behaviours-within-the-School-Community-Policy.aspx) ထုးထီၣ်ပာ်လီၤ၀ဲဒၣ် မိၢ်ပၢ်တဖၣ်, ပှၤကွၢ်ထွဲတၢ်တဖၣ် ဒီးကၠိအပှၤမၤတၢ်ဖိ အတၢ်ဟံးသကိးမူဒါတဖၣ် လၢတၢ်ဒုးအိၣ်ထီၣ် တၢ်လီၢ်တၢ်ကျဲအဂ့ၤလၢတၢ်မၤလိမၤဒိးအဂီၢ်န့ၣ်လီၤႋ

ပတၢ်ကွၢ်စိတၢ်အလၢပှဲၤမ့ၢ်ဒ်သိး ကဆီၣ်ထွဲမၤစၢၤ နဖိအတၢ်ကူၣ်ဘၣ်ကူၣ်သ့န့ၣ်လီၤႋ

လၢကမၤတၢ်အံၤအဂီၢ်, ပဃ့ထီၣ်လၢ တၢ်ထံၣ်တၢ်ဆိကမိၣ် ဒီးတၢ်သူၣ်တမံသးမံတဖၣ်ကမ့ၢ်တၢ်လၢအသူၣ်ထီၣ်ဘှီထီၣ်တၢ် ဒီးသ့ယူးယီၣ်ပာ်ကဲတၢ်ခံမံၤခံကပၤလိာ်န့ၣ်လီၤႋ မိၢ်ပၢ်တဖၣ် ပာ်သူၣ်ပာ်သးလၢကလူၤပိာ်မၤထွဲဘၣ် ကၠိအတၢ်သူၣ်တမံသးတမံကျဲသနူ မ့တမ့ၢ် တၢ်ဖံးတၢ်မၤကျိၤကျဲ မ့တမ့ၢ် [၀ဲၤကျိၤအတၢ်ဆှိးထီၣ်တၢ်သူၣ်တမံသးမံအကျဲသနူ](https://www2.education.vic.gov.au/pal/complaints/policy)  ဖဲနအဲၣ်ဒိးတီၣ်ထီၣ် တၢ်ထံၣ်တၢ်ဆိကမိၣ် လၢအသူၣ်ထီၣ်ဘှီထီၣ်တၢ်ဒီး သ့ယူးယီၣ်ပာ်ကဲတၢ် တခါဂ့ၤတခါဂ့ၤန့ၣ်လီၤႋ

နဃုထံၣ်ဘၣ်  [တၢ်သကဲးပဝာ်တဖၣ် လၢသ့ယူးယီၣ် ပာ်ကဲတၢ် လၢကၠိအတဝၢ အကျဲသနူ အပူၤ](https://www.education.vic.gov.au/Pages/Respectful-Behaviours-within-the-School-Community-Policy.aspx)  ဒီးတၢ်အိၣ်ယၢၤအဂုၤဂၤတဖၣ် လၢကသူၣ်ထီၣ်ဘၣ် တၢ်ရ့လိာ်မုာ်လိာ်လၢအဂ့ၤဒီးပကၠိအပှၤတ၀ၢသ့ [ဖဲအံၤ](https://www.vic.gov.au/building-positive-relationship-your-childs-school) န့ၣ်လီၤႋ

[insert Principal’s name and contact details]